**INFORMATIVNI LIST**

**FINANCIJSKA SREDSTVA ZA POSLODAVCE**

Fond pomoći za zapošljavanje (Employment Assistance Fund (EAF)) pruža financijsku pomoć osobama s invaliditetom ili njihovom poslodavcu za plaćanje različitih, s poslom povezanih modificiranja, opreme i usluga.

Fond pomaže osobama s invaliditetom koje su zaposlene, kao i onima kojima je potrebna pomoć za nalaženje posla i pripremu za posao.

Neki od primjera za što se EAF fond može upotrijebiti uključuju:

* modificiranje radnog mjesta i opreme, kao što su asistivna tehnologija, elektronička i komunikacijska oprema;
* uređaji za komunikacijsku tehnologiju;
* tumač za Auslan (Australian sign language – Australski znakovni jezik);
* softver za računala i ažuriranje softvera;
* fizičke prilagodbe radnog mjesta ;
* modificiranje službenih motornih vozila;
* obuka za podizanje svijesti o gluhim osobama;
* obuka za podizanje svijesti o osobama s invaliditetom; i
* specijalističke usluge podrške vezane za posao za zaposlenike s mentalnim poteškoćama ili poteškoćama u učenju .

**Subvencioniranje plaća**

Subvencije plaća pružaju financijski poticaj poslodavcima za stalno zapošljavanje osoba s invaliditetom, kao i starijih radnika.

Kao poslodavac, vi možda imate pravo na program financijske pomoći koji ima za cilj poticanje zapošljavanja osoba s invaliditetom preko Plana subvencioniranja plaća Službe za zapošljavanje invalida (Disability Employment Services - DES, Wage Subsidy Scheme), ili preko Ponovnog zapošljavanja starijih radnika (Restart for Mature Workers).

Kako biste saznali više o EAF ili subvencijama plaća, posjetite www.jobaccess.gov.au ili nazovite JobAccess savjetnika na broj 1800 464 800 –pozivi sa mobitela se naplaćuju po višoj tarifi.